section_heading: Povijest
paragraph_text: Godine 1898. predložena je elektrifikacija tramvaja, no zbog nesuglasica između gradske uprave te Dioničkog društva za plin i Dioničkog društva za tramvaj, cjelokupna elektrifikacija grada je kasnila, pa je i tramvaj u konačnici elektrificiran tek 1926. Te je godine, 1. travnja, pola sata nakon ponoći, konjski tramvaj vožnjom od Donjega prema Gornjemu gradu završio svoj rad. Istodobno su počeli radovi na elektrifikaciji sustava, koji su završili 12. prosinca 1926., kada je električni tramvaj prvi put krenuo u promet na izmijenjenoj trasi od Podgrađa do Donjeg grada, koja je umjesto skretanja u Tvrđu, išla linijom kakva je i danas.<ref>Na današnji je dan prije 90 godina Osijekom počeo voziti električni tramvaj, glas-slavonije.hr, preuzeto 17. prosinca 2016. Promijenjena je i trasa druge linije, pa je tramvaj prema kolodvoru preusmjeren na Đakovštinu, umjesto na današnju ulicu Hrvatske Republike, gdje se do tada prometovalo. Prve osječke električne tramvaje proizvela je češka Škoda.<!-- Češka škoda je proizvela elektro instalaciju i elektro uređaje za vozilo a kolni ormar je proizvela tvrtka Ringhoffer. -->